paragraph_text: Najpoznatiji je po svojim skladbama zabavne glazbe, koje su često bile nagrađivane na festivalima. Također prvi je pobjednik Zagrebačkog festivala sa skladbom "Ta tvoja ruka mala". Skladao je više od 2000 zabavnih i plesnih melodija od kojih su neke "U nedilju Ane (Mali motorin)", "Autobus Calypso" i još mnoge druge koje su mu donijele pobjede na mnogim festivalima zabavne glazbe (Zagreb 1953., '56., Melodije Istre i Kvarnera i druge). Autor je 160 skladbi za djecu, mnogih scenskih djela, opereta, mjuzikla i opera. Također je napisao 40-ak komornih i više od 200 zborskih skladbi, 180 klapskih, 48 tamburaških i 26 mandolinskih te 680 skladba sakralne tematike.<ref>Hrvatska glazbena unija – Dobitnici nagrada, Ljubo Kuntarić